ddrg/super_eurlex huggingface dataset:
Asiakirja Tsekin tasavallan, Viron tasavallan, Kyproksen tasavallan, Latvian tasavallan, Liettuan tasavallan, Unkarin tasavallan, Maltan tasavallan, Puolan tasavallan, Slovenian tasavallan ja Slovakian tasavallan liittymisehdoista ja niiden sopimusten mukautuksista, joihin Euroopan unioni perustuu - Ensimmäinen osa : Periaatteet - 1 artikla



Virallinen lehti nro L 236 , 23/09/2003 s. 0033 - 0033



1 artikla Tässä asiakirjassa tarkoitetaan ilmaisulla: - "alkuperäiset sopimukset": a) Euroopan yhteisön perustamissopimusta ("EY:n perustamissopimus") ja Euroopan atomienergiayhteisön perustamissopimusta ("Euratomin perustamissopimus"), sellaisina kuin ne ovat täydennettyinä tai muutettuina ennen tätä liittymistä voimaan tulleilla sopimuksilla tai muilla asiakirjoilla, b) sopimusta Euroopan unionista ("EU-sopimus"), sellaisena kuin se on täydennettynä tai muutettuna ennen tätä liittymistä voimaan tulleilla sopimuksilla tai muilla asiakirjoilla; - "nykyiset jäsenvaltiot" Belgian kuningaskuntaa, Tanskan kuningaskuntaa, Saksan liittotasavaltaa, Helleenien tasavaltaa, Espanjan kuningaskuntaa, Ranskan tasavaltaa, Irlantia, Italian tasavaltaa, Luxemburgin suurherttuakuntaa, Alankomaiden kuningaskuntaa, Itävallan tasavaltaa, Portugalin tasavaltaa, Suomen tasavaltaa, Ruotsin kuningaskuntaa sekä Ison-Britannian ja Pohjois-Irlannin yhdistynyttä kuningaskuntaa; - "unioni" Euroopan unionia sellaisena kuin se on perustettuna EU-sopimuksella; - "yhteisö" tapauksen mukaan yhtä tai kumpaakin ensimmäisessä luetelmakohdassa tarkoitettua yhteisöä; - "uudet jäsenvaltiot" Tšekin tasavaltaa, Viron tasavaltaa, Kyproksen tasavaltaa, Latvian tasavaltaa, Liettuan tasavaltaa, Unkarin tasavaltaa, Maltan tasavaltaa, Puolan tasavaltaa, Slovenian tasavaltaa ja Slovakian tasavaltaa; - "toimielimet" alkuperäisillä sopimuksilla perustettuja toimielimiä. --------------------------------------------------
2. YHTIÖOIKEUS

Euroopan yhteisön perustamissopimus: kolmas osa, I osasto "Tavaroiden vapaa liikkuvuus"

ERITYISJÄRJESTELY

Tšekin tasavallan, Viron, Latvian, Liettuan, Unkarin, Puolan, Slovenian tai Slovakian osalta, jos haltija tai edunsaaja on hakenut farmaseuttiselle tuotteelle patenttia tai lisäsuojatodistusta jäsenvaltiossa ajankohtana, jolloin kyseiselle tuotteelle ei voinut saada jossakin mainituista uusista jäsenvaltioista suojaa, haltija tai edunsaaja voi käyttää kyseiseen patenttiin tai lisäsuojatodistukseen perustuvia oikeuksia estääkseen kyseisen tuotteen maahantuonnin ja markkinoille saattamisen jäsenvaltiossa tai jäsenvaltioissa, joissa kyseinen tuote on patentin tai lisäsuojatodistuksen suojaama, vaikka tuotteen olisi saattanut markkinoille kyseisessä uudessa jäsenvaltiossa ensimmäistä kertaa kyseinen haltija tai edunsaaja tai se olisi tapahtunut hänen suostumuksellaan.

Henkilö, joka aikoo tuoda maahan tai saattaa markkinoille edellisessä kohdassa tarkoitetun farmaseuttisen tuotteen jäsenvaltiossa, jossa tuotteella on patentti tai lisäsuoja, on osoitettava toimivaltaisille viranomaisille kyseistä tuontia koskevassa hakemuksessa, että kyseisen suojan haltijalle tai edunsaajalle on annettu ilmoitus yhtä kuukautta aikaisemmin.

--------------------------------------------------
Asiakirja Tsekin tasavallan, Viron tasavallan, Kyproksen tasavallan, Latvian tasavallan, Liettuan tasavallan, Unkarin tasavallan, Maltan tasavallan, Puolan tasavallan, Slovenian tasavallan ja Slovakian tasavallan liittymisehdoista ja niiden sopimusten mukautuksista, joihin Euroopan unioni perustuu - Päätösasiakirja - III Muut julistukset - H. Viron tasavallan julistukset - 28. Viron tasavallan julistus kalastuksesta



Virallinen lehti nro L 236 , 23/09/2003 s. 0980 - 0980



28. Viron tasavallan julistus kalastuksesta Viro on tietoinen siitä, että Viro huolehtii läheisessä yhteistyössä komission kanssa yhteistyötä Peipsi-, Lämmi- ja Pihkvajärvien alueen kalakantojen säilyttämisessä ja hoidossa koskevan, Viron tasavallan hallituksen ja Venäjän federaation hallituksen sopimuksen hoidosta sikäli kuin yhteisöllä ei ole tai tule olemaan sisävesien kalavarojen hoitoa koskevaa johdettua oikeutta. --------------------------------------------------
12003TN12/13/E

Asiakirja Tsekin tasavallan, Viron tasavallan, Kyproksen tasavallan, Latvian tasavallan, Liettuan tasavallan, Unkarin tasavallan, Maltan tasavallan, Puolan tasavallan, Slovenian tasavallan ja Slovakian tasavallan liittymisehdoista ja niiden sopimusten mukautuksista, joihin Euroopan unioni perustuu - Liite XII: Luettelo, jota tarkoitetaan liittymisasiakirjan 24 artiklassa: Puola - 13. Ympäristö - E. Ydinturvallisuus ja säteilysuojaus



Virallinen lehti nro L 236 , 23/09/2003 s. 0902 - 0902
Asiakirja Tsekin tasavallan, Viron tasavallan, Kyproksen tasavallan, Latvian tasavallan, Liettuan tasavallan, Unkarin tasavallan, Maltan tasavallan, Puolan tasavallan, Slovenian tasavallan ja Slovakian tasavallan liittymisehdoista ja niiden sopimusten mukautuksista, joihin Euroopan unioni perustuu - Liite VII: Luettelo, jota tarkoitetaan liittymisasiakirjan 24 artiklassa: Kypros - 9. Ympäristö - D. Teollisuuden aiheuttaman pilaantumisen valvonta ja riskinhallinta



Virallinen lehti nro L 236 , 23/09/2003 s. 0822 - 0822



D. TEOLLISUUDEN AIHEUTTAMAN PILAANTUMISEN VALVONTA JA RISKINHALLINTA 32001 L 0080: Euroopan parlamentin ja neuvoston direktiivi 2001/80/EY, annettu 23 päivänä lokakuuta 2001, tiettyjen suurista polttolaitoksista ilmaan joutuvien epäpuhtauspäästöjen rajoittamisesta (EYVL L 309, 27.11.2001, s. 1) Poiketen siitä, mitä direktiivin 2001/80/EY 4 artiklan 3 kohdassa ja liitteessä IV olevassa A osassa säädetään, päästöjen 1700 mg:n/Nm3 raja-arvoja sovelletaan Dhekelian ja Vasilikosin polttolaitoksissa syyskuussa 2002 toiminnassa oleviin kattiloihin kunnes jokin seuraavista edellytyksistä täyttyy: - kyseisiä kattiloita parannetaan tai niihin tehdään merkittäviä muutoksia; - saarella on saatavilla maakaasua; - Kyproksesta tulee sähkön viejä; - nykyisin toiminnassa olevat kattilat suljetaan. Sinä aikana, jona päästöjen osalta sovelletaan 1700 mg:n/Nm3 raja-arvoja, Kypros antaa kunkin liittymisen jälkeisen vuoden 31 päivään maaliskuuta mennessä komissiolle selvityksen käytetystä polttoainelaadusta, rikkidioksidin vuosittaisista kokonaispäästöistä ja näiden rikkipäästöjen arvioidusta vaikutuksesta naapurimaiden päästöihin. --------------------------------------------------
Asiakirja Tsekin tasavallan, Viron tasavallan, Kyproksen tasavallan, Latvian tasavallan, Liettuan tasavallan, Unkarin tasavallan, Maltan tasavallan, Puolan tasavallan, Slovenian tasavallan ja Slovakian tasavallan liittymisehdoista ja niiden sopimusten mukautuksista, joihin Euroopan unioni perustuu - Liite XI: Luettelo, jota tarkoitetaan liittymisasiakirjan 24 artiklassa: Malta - 4. Maatalous - B. Eläinlääkintää ja kasvinsuojelua koskeva lainsäädäntö - I Eläinlääkintää koskeva lainsäädäntö



Virallinen lehti nro L 236 , 23/09/2003 s. 0866 - 866



I. ELÄINLÄÄKINTÄÄ KOSKEVA LAINSÄÄDÄNTÖ 1. 31992 L 0046: Neuvoston direktiivi 92/46/ETY, annettu 16 päivänä kesäkuuta 1992, raakamaidon, lämpökäsitellyn maidon ja maitopohjaisten tuotteiden tuotantoa ja markkinoille saattamista koskevista terveyssäännöistä (EYVL L 268, 14.9.1992, s. 1), sellaisena kuin se on viimeksi muutettuna seuraavalla: - 31996 L 0023: neuvoston direktiivi 96/23/EY, annettu 29.4.1996 (EYVL L 125, 23.5.1996, s. 10). a) Tämän liitteen lisäyksessä B lueteltu maidonjalostamo saa ottaa 31 päivään joulukuuta 2009 asti vastaan raakamaitotoimituksia, jotka eivät ole direktiivin 92/46/ETY liitteessä A olevan IV luvun vaatimusten mukaisia tai jotka tulevat maitotiloilta, jotka eivät ole mainitun direktiivin liitteessä A olevan I ja II luvun vaatimusten mukaisia, edellyttäen, että kyseiset tilat mainitaan Maltan viranomaisten tätä tarkoitusta varten ylläpitämässä luettelossa. b) Niin kauan kuin edellä a kohdassa tarkoitettuun laitokseen sovelletaan kyseisen kohdan määräyksiä, kyseisestä laitoksesta peräisin olevia tuotteita saa saattaa ainoastaan kotimarkkinoille kaupan pitämisen ajankohdasta riippumatta. Tällaisissa tuotteissa on oltava erityinen terveysmerkki. c) Malta varmistaa direktiivin 92/46/ETY liitteen A asteittaisen noudattamisen maitotiloilla ja toimittaa komissiolle vuosittaisen kertomuksen kunkin tilan uudenaikaistamisessa ja rakenneuudistuksessa sekä karjojen utaretulehduksen valvonnassa saavutetusta edistymisestä direktiivin 92/46/ETY hygienia- ja laatuvaatimusten täyttämiseksi. d) Yksityiskohtaiset täytäntöönpanosäännöt edellä esitetyn siirtymäjärjestelyn moitteettoman toiminnan varmistamiseksi vahvistetaan direktiivin 92/46/ETY 31 artiklan mukaisesti. 2. 31999 L 0074: Neuvoston direktiivi 1999/74/EY, annettu 19 päivänä heinäkuuta 1999, munivien kanojen suojelun vähimmäisvaatimuksista (EYVL L 203, 3.8.1999, s. 53). Tämän liitteen lisäyksessä C luetellut Maltan 12 laitosta saavat pitää 31 päivään joulukuuta 2006 saakka käytössä olemassa olevat häkit, jotka eivät täytä direktiivin 1999/74/EY 5 artiklan 1 kohdan 4 ja 5 alakohdassa esitettyjä vähimmäisvaatimuksia vähäisempien rakennusosien (vain korkeus ja pohjan kaltevuus) osalta, edellyttäen, että nykyiset häkit ovat vähintään 36 senttimetriä korkeita vähintään 65 prosentissa häkin pinta-alasta eivätkä missään kohdassa matalampia kuin 33 senttimetriä ja että pohjan kaltevuus on enintään 16 prosenttia. --------------------------------------------------
Asiakirja Tsekin tasavallan, Viron tasavallan, Kyproksen tasavallan, Latvian tasavallan, Liettuan tasavallan, Unkarin tasavallan, Maltan tasavallan, Puolan tasavallan, Slovenian tasavallan ja Slovakian tasavallan liittymisehdoista ja niiden sopimusten mukautuksista, joihin Euroopan unioni perustuu - Liite VI: Luettelo, jota tarkoitetaan liittymisasiakirjan 24 artiklassa: Viro - 9. Ympäristö - A. Ilman laatu



Virallinen lehti nro L 236 , 23/09/2003 s. 0817 - 0818



A. ILMAN LAATU 31994 L 0063: Euroopan parlamentin ja neuvoston direktiivi 94/63/EY, annettu 20 päivänä joulukuuta 1994, bensiinin varastoinnista ja sen jakelusta varastoalueilta huoltoasemille aiheutuvien haihtuvien orgaanisten yhdisteiden (VOC) päästöjen torjunnasta (EYVL L 365, 31.12.1994, s. 24) 1. Poiketen siitä, mitä direktiivin 94/63/EY 3 artiklassa ja liitteessä I säädetään, varastoalueiden olemassa olevia varastosäiliöitä koskevia vaatimuksia ei sovelleta Virossa: - ennen 31 päivää joulukuuta 2005 varastosäiliöihin OÜ Tarkoil, Rakvere ja OÜ Tarkoil, Haapsalu; - ennen 31 päivää joulukuuta 2006 varastosäiliöön AS Tartu Terminaal, Kärkna, Tartu maakond. 2. Poiketen siitä, mitä direktiivin 94/63/EY 4 artiklassa ja liitteessä II säädetään, olemassa olevien kuljetettavien säiliöiden täyttämistä ja tyhjentämistä varastoalueilla koskevia vaatimuksia ei sovelleta Virossa: - ennen 31 päivää joulukuuta 2005 varastoalueisiin OÜ Tarkoil, Rakvere ja OÜ Tarkoil, Haapsalu; - ennen 31 päivää joulukuuta 2006 varastoalueeseen AS Tartu Terminaal, Kärkna, Tartu maakond. 3. Poiketen siitä, mitä direktiivin 94/63/EY 6 artiklassa ja liitteessä III säädetään, huoltoasemien, joiden vuotuinen läpijuoksu on alle 1000 m3, olemassa olevien varastosäiliöiden täyttämistä koskevia vaatimuksia ei sovelleta Virossa ennen 31 päivää joulukuuta 2006. --------------------------------------------------
Asiakirja Tsekin tasavallan, Viron tasavallan, Kyproksen tasavallan, Latvian tasavallan, Liettuan tasavallan, Unkarin tasavallan, Maltan tasavallan, Puolan tasavallan, Slovenian tasavallan ja Slovakian tasavallan liittymisehdoista ja niiden sopimusten mukautuksista, joihin Euroopan unioni perustuu - Toinen osa : Sopimusten mukautukset - I osasto : Institutionaaliset määräykset - 7 luku : Euroopan keskuspankki - 17 artikla



Virallinen lehti nro L 236 , 23/09/2003 s. 0038 - 0038



17 artikla Lisätään EY:n perustamissopimukseen liitetyssä, Euroopan keskuspankkijärjestelmän ja Euroopan keskuspankin perussäännöstä tehdyssä pöytäkirjassa N:o 18 olevaan 49 artiklaan kohta seuraavasti: "49.3. Yhden tai useamman maan tullessa jäsenvaltioiksi ja niiden kansallisten keskuspankkien tullessa osaksi Euroopan keskuspankkijärjestelmää (EKPJ), Euroopan keskuspankin merkittyä pääomaa kasvatetaan ja EKP:lle siirrettävissä olevien valuuttavarantosaamisten enimmäismäärää korotetaan automaattisesti. Lisäys määritellään kertomalla voimassa olevat vastaavat määrät pääoman merkitsemisen mukautetun jakoperusteen puitteissa järjestelmään liittyvien kansallisten keskuspankkien painoarvojen ja EKPJ:ssä jo jäseninä olevien kansallisten keskuspankkien painoarvojen suhteella. Kunkin kansallisen pankin painoarvo pääoman merkitsemisen jakoperusteessa lasketaan 29 artiklan 1 kohdan mukaisesti ja 29 artiklan 2 kohtaa noudattaen. Tilastotietoja varten käytettävien viitejaksojen on oltava samat kuin viimeisimmässä 29 artiklan 3 kohdan mukaisessa painoarvojen viisivuotismukautuksessa käytetyt viitejaksot." --------------------------------------------------
12003T047

Asiakirja Tsekin tasavallan, Viron tasavallan, Kyproksen tasavallan, Latvian tasavallan, Liettuan tasavallan, Unkarin tasavallan, Maltan tasavallan, Puolan tasavallan, Slovenian tasavallan ja Slovakian tasavallan liittymisehdoista ja niiden sopimusten mukautuksista, joihin Euroopan unioni perustuu - Viides osa : Tämän asiakirjan soveltamista koskevat määräykset - I osasto : Toimielinten ja muiden elinten järjestäytyminen - 47 artikla



Virallinen lehti nro L 236 , 23/09/2003 s. 0047 - 0047
Asiakirja Tsekin tasavallan, Viron tasavallan, Kyproksen tasavallan, Latvian tasavallan, Liettuan tasavallan, Unkarin tasavallan, Maltan tasavallan, Puolan tasavallan, Slovenian tasavallan ja Slovakian tasavallan liittymisehdoista ja niiden sopimusten mukautuksista, joihin Euroopan unioni perustuu - Liite XI: Luettelo, jota tarkoitetaan liittymisasiakirjan 24 artiklassa: Malta - 8. Sosiaalipolitiikka ja työllisyys



Virallinen lehti nro L 236 , 23/09/2003 s. 0868 - 0868



8. SOSIAALIPOLITIIKKA JA TYÖLLISYYS 1. 31989 L 0655: Neuvoston direktiivi 89/655/ETY, annettu 30 päivänä marraskuuta 1989, työntekijöiden työssään käyttämille työvälineille asetettavista turvallisuutta ja terveyttä koskevista vähimmäisvaatimuksista (toinen direktiivin 89/391/ETY 16 artiklan 1 kohdassa tarkoitettu erityisdirektiivi) (EYVL L 393, 30.12.1989, s. 13), sellaisena kuin se on viimeksi muutettuna seuraavalla: - 32001 L 0045: Euroopan parlamentin ja neuvoston direktiivi 2001/45/EY, annettu 27.6.2001 (EYVL L 195, 19.7.2001, s. 46). Direktiiviä 89/655/ETY ei sovelleta Maltassa ennen 1 päivää tammikuuta 2006 liittymispäivänä jo käytössä olevien työvälineiden osalta. Liittymispäivästä edellä mainitun kauden loppuun asti Malta toimittaa komissiolle säännöllisesti ajantasaistettua tietoa aikataulusta ja toteutetuista toimenpiteistä direktiivin noudattamisen varmistamiseksi. 2. 31993 L 0104: Neuvoston direktiivi 93/104/EY, annettu 23 päivänä marraskuuta 1993, tietyistä työajan järjestämistä koskevista seikoista (EYVL L 307, 13.12.1993, s. 18), sellaisena kuin se on muutettuna seuraavalla: - 32000 L 0034: Euroopan parlamentin ja neuvoston direktiivi 2000/34/EY, annettu 22.6.2000 (EYVL L 195, 1.8.2000, s. 41). Direktiivin 93/104/EY 6 artiklan 2 kohtaa ei sovelleta Maltassa ennen 31 päivää heinäkuuta 2004 elintarvike- ja juoma-, tekstiili-, vaatetus- ja jalkine-, kuljetusväline-, sähkökone-, laite- ja tarvike- sekä huonekaluteollisuudessa, eikä ennen 31 päivää joulukuuta 2004 edellä mainituilla teollisuudenaloilla 12 päivänä joulukuuta 2001 voimassa olleiden työehtosopimusten osalta, jos niihin sisältyy 6 artiklan 2 kohdan osalta merkityksellisiä, heinäkuun 2004 jälkeen voimassa olevia määräyksiä. --------------------------------------------------
Asiakirja Tsekin tasavallan, Viron tasavallan, Kyproksen tasavallan, Latvian tasavallan, Liettuan tasavallan, Unkarin tasavallan, Maltan tasavallan, Puolan tasavallan, Slovenian tasavallan ja Slovakian tasavallan liittymisehdoista ja niiden sopimusten mukautuksista, joihin Euroopan unioni perustuu - Neljäs osa : Väliaikaiset määräykset - I osasto : Siirtymätoimenpiteet - 34 artikla



Virallinen lehti nro L 236 , 23/09/2003 s. 0044 - 0044



34 artikla 1. Liittymispäivän ja vuoden 2006 lopun välisenä aikana Euroopan unioni antaa uusille jäsenvaltioille tilapäistä taloudellista tukea, jäljempänä "siirtymäjärjestely", niiden hallinnollisten valmiuksien kehittämiseen ja lujittamiseen yhteisön lainsäädännön täytäntöönpanemiseksi ja sen soveltamisen valvomiseksi sekä parhaiden käytäntöjen vaihdon edistämiseksi muiden samassa asemassa olevien viranomaisten kanssa. 2. Tuki perustuu jatkuvaan tarpeeseen lujittaa tiettyjen alojen institutionaalisia valmiuksia toimilla, joita ei voida rahoittaa rakennerahastoista; näitä aloja ovat erityisesti seuraavat: - oikeus- ja sisäasiat (oikeuslaitoksen lujittaminen, ulkorajojen valvonta, lahjonnan torjuntastrategia, lainvalvontavalmiuksien tehostaminen), - varainhoidon valvonta, - yhteisön taloudellisten etujen suojaaminen ja petostentorjunta, - sisämarkkinat, tulliliitto mukaan luettuna, - ympäristö, - eläinlääkintähallinto ja elintarvikkeiden turvallisuuteen liittyvien hallinnollisten valmiuksien kehittäminen, - maatalouden ja maaseudun kehittämisen hallinto- ja valvontarakenteet, yhdennetty hallinto- ja valvontajärjestelmä (IACS) mukaan luettuna, - ydinturvallisuus (ydinturvaviranomaisten, niiden teknisten tukiorganisaatioiden ja valtion ydinjätehuoltolaitosten tehokkuuden ja toimivallan lujittaminen), - tilastot, - julkisen hallinnon kehittäminen niiden komission kattavassa seurantaraportissa yksilöityjen tarpeiden mukaisesti, joita rakennerahastot eivät kata. 3. Siirtymäjärjestelyn mukaisesta tuesta päätetään taloudellisen tuen myöntämisestä eräille Keski- ja Itä-Euroopan maille annetun neuvoston asetuksen (ETY) N:o 3906/89 [21] 8 artiklassa säädetyn menettelyn mukaisesti. 4. Ohjelma pannaan täytäntöön Euroopan yhteisöjen yleiseen talousarvioon sovellettavan varainhoitoasetuksen [22] 53 artiklan 1 kohdan a ja b alakohdan mukaisesti. Yhteiskunnan rakenteiden kehittämistä koskevissa julkisten hallintolaitosten välisissä kumppanuushankkeissa sovelletaan edelleen jäsenvaltioissa olevien yhteyspisteverkostojen kautta tapahtuvaa ehdotuspyyntömenettelyä, kuten nykyisten jäsenvaltioiden kanssa tehdyissä puitesopimuksissa määrätään liittymistä edeltävän tuen osalta. Siirtymäjärjestelyyn tarkoitetut maksusitoumusmäärärahat ovat vuoden 1999 hintoina 200 miljoonaa euroa vuonna 2004, 120 miljoonaa euroa vuonna 2005 ja 60 miljoonaa euroa vuonna 2006. Budjettivallan käyttäjä myöntää vuotuiset määrärahat rahoitusnäkymien rajoissa. [21] EYVL L 375, 23.12.1989, s. 11. Asetus sellaisena kuin se on viimeksi muutettuna asetuksella (EY) N:o 2500/2001 (EYVL L 342, 27.12.2001, s. 1). [22] Asetus (EY, Euratom) N:o 1605/2002 (EYVL L 248, 16.9.2002, s. 1). --------------------------------------------------
Asiakirja Tsekin tasavallan, Viron tasavallan, Kyproksen tasavallan, Latvian tasavallan, Liettuan tasavallan, Unkarin tasavallan, Maltan tasavallan, Puolan tasavallan, Slovenian tasavallan ja Slovakian tasavallan liittymisehdoista ja niiden sopimusten mukautuksista, joihin Euroopan unioni perustuu - Liite XI: Luettelo, jota tarkoitetaan liittymisasiakirjan 24 artiklassa: Malta - 11. Tulliliitto



Virallinen lehti nro L 236 , 23/09/2003 s. 0870 - 0871



11. TULLILIITTO 31987 R 2658: Neuvoston asetus (ETY) N:o 2658/87, annettu 23 päivänä heinäkuuta 1987, tariffi- ja tilastonimikkeistöstä ja yhteisestä tullitariffista (EYVL L 256, 7.9.1987, s. 1), sellaisena kuin se on viimeksi muutettuna seuraavalla: - 32002 R 0969: komission asetus (EY) N:o 969/2002, annettu 6.6.2002 (EYVL L 149, 7.6.2002, s. 20). a) Poiketen siitä, mitä asetuksen (ETY) N:o 2658/87 5 artiklan 1 kohdassa säädetään, Malta saa viidennen liittymispäivää seuraavan vuoden loppuun saakka tai 31 päivään joulukuuta 2008 saakka sen mukaan, kumpi ajankohta on aikaisempi, avata vuosittaisen tariffikiintiön kampavillasta tai kammatusta hienosta eläimenkarvasta kudotuille kankaille (CN-koodi 51121110), denimille (CN-koodi 52094200), muuntokuitufilamenttilangasta kudotuille kankaille (CN-koodi 54082210) ja muille sovitetuille vaatetustarvikkeille (CN-koodi 62171000) seuraavan aikataulun mukaisesti: - nollataso ensimmäisenä ja toisena vuonna; - yksi kolmasosa voimassa olevasta EU:n arvotullista kolmantena ja neljäntenä vuonna; - kaksi kolmasosaa voimassa olevasta EU:n arvotullista viidentenä vuonna; seuraavien määrien osalta: - CN-koodi 51121110: enintään 20000 m2/vuosi - CN-koodi 52094200: enintään 1200000 m2/vuosi - CN-koodi 54082210: enintään 110000 m2/vuosi - CN-koodi 62171000: enintään 5000 kg/vuosi edellyttäen, että kyseessä olevat tavarat: - käytetään Maltan alueella miesten ja poikien päällysvaatteiden (muuta kuin neulosta) tuotantoon, ja - pidetään tullivalvonnassa yhteisön tullikoodeksista annetun neuvoston asetuksen (ETY) N:o 2913/92 [8] 21 ja 82 artiklassa vahvistettujen tiettyä käyttötarkoitusta koskevien asiaankuuluvien yhteisön säännösten mukaisesti. b) Edellä vahvistettuja määräyksiä sovelletaan ainoastaan, jos vapaaseen liikkeeseen luovuttamista koskevan ilmoituksen tueksi esitetään asianomaisten Maltan viranomaisten antama lupa, jolla osoitetaan, että kyseiset tavarat kuuluvat edellä vahvistettujen määräysten soveltamisalaan. c) Komissio ja Maltan toimivaltaiset viranomaiset toteuttavat kaikki tarpeelliset toimenpiteet sen varmistamiseksi, että kyseessä olevat tavarat käytetään Maltan alueella miesten ja poikien päällysvaatteiden (muuta kuin neulosta) tuotantoon. [8] EYVL L 302, 19.10.1992, s. 1. Asetus sellaisena kuin se on viimeksi muutettuna Euroopan parlamentin ja neuvoston asetuksella (EY) N:o 2700/2000 (EYVL L 311, 12.12.2000, s. 17). --------------------------------------------------